Gummy Bear

Ο Gummibär (γνωστός ως Gummy Bear στην Ελλάδα) είναι διεθνής πολύγλωσσος χαρακτήρας και εικονικό συγκρότημα με καταγωγή από το Βερολίνο. Ερμηνεύει σειρά τραγουδιών σχετιζόμενων με λαστιχένια αρκουδάκια σε διάφορα άλμπουμ, όπως τα I Am Your Gummy Bear και La La Love to Dance. Το πρώτο του βίντεο «I'm a Gummy Bear (The Gummy Bear Song)», με μουσική σε στίχους των πατέρα και γιό Κρίστιαν Σνάιντερ, έχει περισσότερες από 2 δισεκατομμύρια προβολές στο YouTube.

Προέλευση ονόματος και εμφάνιση

Το όνομα 'Gummibär' έχει παρθεί από μια Γερμανική μάρκα ζελεδακίων σε σχήμα αρκούδας της Haribo που ξεκίνησε το 1920. Ο πολύ στυλιζαρισμένος πράσινος παχύσαρκος ζελατινώδης αρκούδος με μπλε μάτια είναι συνήθως γυμνός, με εξαίρεση το σλιπάκι/εσώρουχο Y-front και αθλητικά παπούτσια. Ο Gummibär φαίνεται επίσης να έχει δαγκωθεί με ένα μικρό μέρος του αυτιού του πάνω αριστερά να λείπει. Η μουσούδα του αρκούδου ή, λαμβάνοντας υπόψη τον ανθρωπομορφισμό του, το μουστάκι και το γενάκι του, παρουσιάζονται με επικάλυψη ζάχαρης, και ο χαρακτήρας έχει μόνο δύο μικρά δόντια τοποθετημένα μακριά το ένα από το άλλο, στο κάτω μέρος του στόματος του. Η ίριδα και κόρα του δεξιού ματιού του Gummibär είναι μεγαλύτερες σε μέγεθος από τα αντίστοιχα χαρακτηριστικά αριστερά.

Δημοφιλία
Η δημοφιλία του Gummibär ως φαινόμενο είναι παρόμοια με αυτή του συναδελφικού Ευρωπαϊκού μουσικού φαινομένου Crazy Frog, με γνωρίσματα την επανάληψη στίχων και την ερμηνεία πιασάρικων μελωδιών. Διασκευές της μουσικής του χαρακτήρα έχουν κυκλοφορήσει σε πολλές γλώσσες διεθνώς.

Τα σχετιζόμενα προϊόντα προωθούνται από την Gummybear International, που φέρει ευθύνη για τη δημιουργία, ανάπτυξη και τη διαφήμιση κινουμένων σχεδίων του Gummibär, καθώς επίσης μουσικό περιεχόμενο. Εμπορεύματα περιλαμβάνουν προϊόντα μουσικής και βίντεο (CD, DVD, λήψεις και ήχους τηλεφώνου). Η εταιρεία βασίζεται στο Νιου Τζέρσεϊ, στις Ηνωμένες Πολιτείες της Αμερικής.

Το 2009 και το 2010, ο χαρακτήρας χρησιμοποιήθηκε για τις ανάγκες διαφήμισης του προϊόντος Παριζάκι της εταιρείας αλλαντικών Υφαντής. Λόγω αυτής της προωθητικής ενέργειας, ο χαρακτήρας κατέληξε σε φαινόμενο στην Ελλάδα, με την τηλεοπτική διαφήμιση να επηρεάζει πάρα πολύ τις παιδικές ηλικίες. Ο Gummibär (αναφερόμενος στη διαφήμιση ως Gummy Bear) συμμετείχε σε δημόσιες συναυλίες σε Αθήνα (The Mall Athens, Κέντρο Βοτανικός κτλ.) και Θεσσαλονίκη, ενώ έκανε και τηλεοπτικές εμφανίσεις σε εκπομπές όπως το Καφές με την Ελένη, το Όλα 10, το Αξίζει να το δεις. Το σύνθημα «Θα ‘μαι καλό παιδί, άριστος μαθητής, αρκεί στη διαδήλωση να σπάσεις ό,τι βρεις» χρησιμοποιήθηκε στις διαδηλώσεις της 7ης Δεκεμβρίου του 2009, έναν χρόνο έπειτα της δολοφονίας νεαρού μαθητή τον Δεκέμβρη του προηγούμενου έτους.

Τον Ιούνιο του 2012, η Gummybear International σύναψε συμφωνία για αδειοδότηση με τα Βουλγαρικά καταστήματα της αλυσίδα καταστημάτων παιχνιδιών Jumbo.

Το 2011, ο Gummibär εμφανίστηκε σε διαφημίσεις της Τούρκικης τηλεπικοινωνιακής εταιρείας BN Telecom, για την προώθηση των υπηρεσιών πληροφοριών καταλόγου της. Στις 24 Αυγούστου 2012, η Gummybear International σύναψε συμφωνία με τη Βραζιλιάνικη δισκογραφική Som Livre για την ένταξη του brand στη Βραζιλία, συμπεριλαμβανομένων εμπορευμάτων και κυκλοφοριών σε διάφορες μορφές.

Βίντεο
Το βίντεο, ένα τριάντα δευτερολέπτων ποπ πρόμο με τρισδιάστατες εικόνες υπολογιστή, σκηνοθετήθηκε και σχεδιάστηκε από τον Πίτερ Ντοντ, και παράχθηκε από την Wilfilm στην Κοπεγχάγη για τη Ministry of Sound GmbH στο Βερολίνο. Το αρχικό βίντεο ήταν μια τριάντα δευτερολέπτων εκδοχή της Ουγγαρικής διασκευής, «Itt Van A Gumimaci» που δημοσιεύτηκε στο ιστότοπο Mojoflix.com.

Δισκογραφία

Άλμπουμ

EP

Σινγκλ

Σημειώσεις

Τηλεόραση και κινηματογράφος

Ταινίες
Σχέδια για τη δημιουργία μιας σειράς ταινιών με τον χαρακτήρα Gummibär υπήρχαν από το 2009. Το Gummibär: The Yummy Gummy Search for Santa κυκλοφόρησε στο Ηνωμένο Βασίλειο στις 8 Οκτωβρίου 2012, και στις Ηνωμένες Πολιτείες της Αμερικής στις 6 Νοεμβρίου 2012 από τη Lionsgate Home Entertainment, ως η πρώτη του ταινία. Πρωτότυποι πρωτεύοντες χαρακτήρες συμμετέχουν επίσης: ο Χάρι, ένας αρσενικός χαμαιλέοντας, ο Βαμπίρο, μια Ιταλικής καταγωγής φυτοφάγα νυχτερίδα, και η Κάλα, μια θηλυκή γάτα. Η παρέα ξεκινάει την αναζήτηση για τον Άγιο Βασίλη, ο οποίος δηλώνεται εξαφανισμένος την Παραμονή των Χριστουγέννων. Η ταινία προβλήθηκε την 1η Δεκέμβρη του ίδιου έτους στο ένθετο κινουμένων σχεδίων Vortexx του CW, και διαφημίστηκε ως «παγκόσμια πρεμιέρα».

Η ταινία κυκλοφόρησε στους κινηματογράφους στην Ελλάδα ως Ο Gummy Bear σώζει τον Άη Βασίλη στις 28 Νοεμβρίου 2013, από την Audio Visual Entertainment. Δεν έγινε δημοσιογραφική προβολή πριν την πρεμιέρα. Η ταινία έκανε το τηλεοπτικό της ντεμπούτο στο Star Channel την Πρωτοχρονιά του 2014.

Τον Φεβρουάριο του 2014, ανακοινώθηκε από πολλά ειδησεογραφικά μέσα η παραγωγή μιας κινηματογραφικής ταινίας ονόματι Gummy Bear 3D, από τον διανομέα της ταινίας, τη Stealth Media Group. Σύμφωνα με τα λεγόμενα, θα πρωταγωνιστούσε ο Τζον Τραβόλτα, και το σενάριο θα γραφόταν από τον Τζορτζ Γκάλο (Τα κακά παιδιά). Η ιστορία θα αφορούσε τις προσπάθειες της παρέας από την προηγούμενη ταινία, να σώσουν έναν εξωγήινο πλανήτη. Αποκαλύφθηκε αργότερα ότι οι Βρετανικές εταιρείες παραγωγής της ταινίας Spice Factory και Gummy Bear Films, είχαν λάβει £3 εκατομμύρια από δημόσιες χρηματοδοτήσεις και αξιοποίησαν για τις ανάγκες της ταινίας μόνο το 11%. Έπειτα από σχετική έρευνα, αποφασίστηκε η διακοπή λειτουργίας των εν λόγω εταιρειών.

Διαδικτυακή σειρά
Το 2013, μια σειρά κινουμένων σχεδίων στο YouTube ονόματι Gummibär and Friends κυκλοφόρησε διαδικτυακά στο επίσημο κανάλι του Gummibär στο YouTube. Αποτελείται από έναν κύκλο 39 επεισοδίων.

Σημειώσεις και παραπομπές
Σημειώσεις

Παραπομπές

Εξωτερικοί σύνδεσμοι
 Gummy Bear Song στο MojoFlix
 
 Ιστότοπος της Gummybear International
 
 

Διαδικτυακά μιμίδια